ટિઝિયાના કેન્ટોન

દક્ષિણ ઇટાલીના નેપલ્સના ઉપનગરીય વિસ્તાર મુગ્નાનોનાં રહેવાસી 31 વર્ષની ટિઝિયાનાએ 2015ના એપ્રિલમાં પાંચ લોકોને સેક્સ વીડિયો મોકલાવ્યો હતો. 

વોટ્સએપ મારફત એ વીડિયો રિસીવ કરનારા પાંચ લોકોમાં ટિઝિયાનાના ભૂતપૂર્વ બૉયફ્રેન્ડ સર્ગિયો ડી પાલોનો પણ સમાવેશ થતો હતો. સર્ગિયો ડી. પાલો સાથે ટિઝિયાનાના સંબંધ હવે સારા ન હતા.  

વીડિયોઝમાં ટિઝિયાના કેટલાક અજ્ઞાત લોકો સાથે સેક્સ માણતી જોવા મળતી હતી. 

ટિઝિયાનાએ મોકલેલા વીડિયો ટૂંક સમયમાં જ એડલ્ટ વેબસાઈટ પર અપલોડ કરી દેવામાં આવ્યા. 

સેક્સ વીડિયોએ ભલે કંઈ ન બગાડ્યું હોય, પણ ટિઝિયાનાએ કહેલા એક વાક્યને કારણે એ બરબાદ થઈ ગઈ હતી.

કાયદાકીય લડાઈ

ટિઝિયાનાનાં મમ્મી મારિયા ટેરેસા ગિગ્લિયો

વીડિયોમાં ટિઝિયાનાએ એક જગ્યાએ એવું પૂછ્યું હતું, "તું વીડિયો બનાવી રહ્યો છે, બ્રાવો?"

વીડિયો નિહાળનારા લોકો આ સવાલને કારણે એવું સમજ્યા હતા કે ટિઝિયાના ખુલ્લા દિમાગવાળી છોકરી છે, જેને સેક્સ માણતી વખતે તેનું વીડિયો શૂટિંગ થાય એ પસંદ છે. 

લોકોએ એવું ધારી લીધું કે સેક્સનો વીડિયો ઊતારવાથી ટિઝિયાના આટલી ખુશ હોય તો વીડિયોને કોઈ નિહાળે તેની સામે પણ તેને વાંધો નહીં હોય. 

ઇટાલીના લોકોએ ટિઝિયાનાનો વીડિયો નિહાળ્યો એટલું જ નહીં, તેમની કમેન્ટ્સ સાથે ટિઝિયાનાના ફોટોગ્રાફ્સ ટી-શર્ટ્સ તથા વેબસાઈટ્સ પર પણ દેખાવા લાગ્યા હતા. 

તેથી એવો મેસેજ ગયો કે આ બધું કરીને ટિઝિયાના બહુ ખુશ હતી. 

15 વર્ષ સુધી ટિઝિયાનાની સખી બની રહેલી ટેરિઝા પેટ્રોસિનોએ કહ્યું હતું, "ટિઝિયાના બહુ જ સુંદર હતી, પણ લોકો પર આસાનીથી ભરોસો કરી લેતી હતી. એ અયોગ્ય સમયે અયોગ્ય લોકો સાથે હતી."

સામાજિક નિરિક્ષક સેલ્વાજિયા લુકૈરેલ્લીએ કહ્યું હતું, "લોકો ખોટું સમજ્યા હતા કે ટિઝિયાના ખુલ્લા દિમાગવાળી છોકરી છે અને સેક્સ વીડિયો વાઇરલ થવા સામે તેને કોઈ વાંધો નથી."

"તમે કોઈ વીડિયો શૂટ કરી શકો. કેટલાક લોકો સાથે એ શેર કરી શકો, પણ તેને જાહેરમાં ન મૂકો એ બાબતનો પણ તેમાં સમાવેશ થાય છે."

ટિઝિયાના માટે આ બધું અત્યંત ભયાનક હતું પણ તેમણે તેનો સામનો કરવાનું નક્કી કર્યું હતું.

અલબત, વાઇરલ થઈ ગયેલા વીડિયોને તેઓ હટાવી શકે તેમ ન હતાં. 

ટિઝિયાનાએ આ મુદ્દે અદાલતના દરવાજા ખખડાવ્યા હતા. તેમણે કોર્ટને જણાવ્યું હતું કે મારી પરવાનગી વિના આ વીડિયો સાર્વજનિક વેબસાઈટ્સ પર અપલોડ કરવામાં આવ્યા છે.

આ બધી કાર્યવાહીમાં ટિઝિયાનાનું જીવન સામાન્ય રહ્યું ન હતું.... \n\nમને ઉપરના લેખ માટે સારું શીર્ષક આપો.
વાઇરલ સેક્સ વીડિયોએ તેની જિંદગી બરબાદ કરી નાખી